**CONSILIUL RAIONAL IALOVENI**

 **MD-6800, or. Ialoveni, str. Alexandru cel Bun, 33, Tel./Fax. (268)22-650, E- mail: apr\_pjchisinau@moldova.md**

**DECIZIE *nr.05-13***

***din 30 noiembrie 2006***

***Cu privire la aprobarea Stemei şi Drapelului raionului***

***şi aprobarea Regulamentului de utilizare a lor***

În conformitate cu prevederile art.18, Legea privind administraţia publică locală, nr.123.XV din 18 martie 2003, având drept temei procesul-verbal al şedinţei Comisiei Naţionale de Heraldică a RM, nr. 142-III din 9 noiembrie 2006în scopul promovării politicii unitare în domeniul însemnelor oficiale, Consiliul raional DECIDE:

1. Se aprobă stema şi drapelul raionului Ialoveni , autori Silviu Tabac şi Claudia Cazac, pictori – Claudia Cazac şi Natalia Rotaru *(anexa 1)*

2. Se aprobă Regulamentul cu privire la utilizarea Stemei şi Drapelului raionului Ialoveni *(anexa 2).*

3. Prezenta decizie se comunică tuturor serviciilor publice din raion şi se aduce la
cunoştinţa opiniei publice prin intermediul mijloacelor de informare în masă.

**Preşedinte şedinţă Petru GHERMAN**

**Secretar Nicolae MEREACRE**

*Anexa 1*

*la decizia CR Ialoveni, nr.05-13 din 30 noiembrie 2006*

I.STEMA RAIONULUI IALOVENI

*Blazonare*

În camp albastru, o gură de beci de piatră, cu uşile închise, totul de argint; peste tot, pe roşu, un arc oriental în bară, armat spre colţul dextru de sus al scutului, totul de aur.

Scutul timbrat de o coroană raională.

Autori: Dr Silviu Tabac

 Claudia Cazac

Pictori: Claudia Cazac

 Natalia Rotaru

II.DRAPELUL RAIONULUI IALOVENI

Drapelul raionului Ialoveni reprezintă o pânză dreptunghiulară (2x3), având în mijloc o gură de beci de piatră, cu uşile închise, totul alb.

Autori: Dr Silviu Tabac

 Claudia Cazac

Pictori: Claudia Cazac

 Natalia Rotaru

*Anexa 2*

*la Decizia CR Ialoveni, nr. 05-13 din 30 noiembrie 2006*

REGULAMENTUL

cu privire la utilizarea Stemei şi Drapelului raionului Ialoveni

1. Stema şi Drapelul raionului Ialoveni sînt însemnele oficiale ale raionului şi reprezintă plenar comunitatea raionului în faţa altor comunităţi.

2. Stema raionului poate figura:

1. pe sigiliile oficiale ale instituţiilor raionale oficiale;
2. pe antetul documentelor oficiale emise de autorităţile raionale oficiale;
3. pe edificiile publice şi în birourile de serviciu ale funcţionarilor publici, care reprezintă autoritatea administraţiei publice locale;
4. pe bunurile mobile şi imobile ale raionului;
5. pe medaliile, insignele şi decoraţiile locale;
6. pe diplomele de onoare conferite de autorităţile raionale;
7. la intrările pe teritoriul raionului;
8. pe mărci, plicuri şi alte emisiuni locale;
9. pe diverse suvenire şi obiecte de protocol;
10. în alte cazuri neprevăzute de prezentul Regulament, cu permisiunea Consiliului raional sau a Comisiei Naţionale de Heraldică (CNH).

3.În cazul plasării Stemei raionului alături de Stema de Stat a Republicii Moldova, stema raionului se plasează într-o poziţie secundară faţă de Stema de Stat. Mai la dreapta sau mai jos, iar dimensiunile stemei raionului nu pot depăşi dimensiunile Stemei de Stat.

4. Drapelul raionului Ialoveni există în două forme: drapelul original şi drapelul uzual

4.1*.Drapelul original* se confecţionează într-un singur exemplar, cu dimensiunile de 2000 x 3000 mm, şi conţine următoarele decoruri exterioare şi accesorii obligatorii:

1. franjuri de aur pe perimetrul pînzei, în afară de latura de la hampă
care se festonează cu fir de aur;
2. două şnururi de aur prinse de vîrful hampei şi terminate cu ciucuri
din acelaşi metal;

c) o panglică tricoloră, în culorile Drapelului de Stat al Republicii Moldova,
terminată cu franjuri de aur şi legată în fundă de vîrful hampei;

d) hampă confecţionată din lemn vopsit roşu-închis, avînd lungimea
de 2,5 ori mai mare decît înălţimea pînzei drapelului şi talpa ferecată în metal;

e) vîrf standard pentru hampele drapelelor instituţiilor de stat ale Republicii
Moldova.

4.2.Drapelul original al raionului se păstrează în biroul de serviciu
al preşedintelui raionului şi se scoate în public, la decizia preşedintelui,

cu prilejul unor ceremonii oficiale.

4.3*.Drapelul uzual* al raionului este cel descris la pct. 3.1. De regulă,
el se îmbracă pe o hampă simplă de al cărei vîrf se leagă o panglică tricoloră
simplă în culorile Drapelului de Stat al Republicii Moldova.

4.4. Drapelul raionului se arborează pe sediul Consiliului raional
şi pe alte edificii publice de pe teritoriul raionului, reprezentînd autoritatea
raională.

4.5.Drapelul raionului poate figura pe diverse emisiuni poştale, suvenire,
obiecte de protocol etc. şi poate fi folosit în cadrul unor manifestaţii sportive,
culturale, festive, acţiuni oficiale, precum şi în alte cazuri, cu permisiunea
consiliului raional sau a Comisiei Naţionale de Heraldică.

4.6.În cazul arborării sau plasării drapelului raionului alături de Drapelul
de Stat al Republicii Moldova, drapelul raionului se aşează într-o poziţie secundară
faţă de drapelul de stat, mai la dreapta sau mai jos, iar dimensiunile lui liniare
nu pot depăşi dimensiunile drapelului de stat.

**Stema şi Drapelul raionului Ialoveni**

 ***Explicaţie***

Câmpul albastru al scutului stemei şi pânzei drapelului reprezintă cadrul natural. Albastrul este culoarea cerului, culoarea fidelităţii şi perseverenţei, culoarea Europei.

Gura de beci se referă la viticultură şi vinificaţie, ramură de bază în dezvoltarea economiei raionului, întreprinderi de bază destinate creşterii viţei de vie şi fabricării vinului sunt astăzi înregistrate în oraşul Ialoveni, satele Bardar, Costeşti, Mileştii Mici, Puhoi, Rezeni, Sociteni, Suruceni, Ulmu, Zâmbreni şi altele, unele dintre aceste localităţi posedând vinarii recunoscute pe plan internaţional.

Gura de beci este clădită din piatră şi este colorată în argint (sau alb pe drapel) pentru a marca o altă bogăţie naturală a raionului laloveni - piatra de calcar, valorificată în plan industrial mai ales de Mina de piatră de la Mileştii Mici.

Arcul oriental armat este preluat din stema medievală a ţinutului Lăpuşna, ţinut din care au făcut parte cândva pământurile actualului raion laloveni, şi păstrează atât forma cât şi poziţia în scut a acestei mobile principale din stema ţinutală. Prin acest procedeu se *realizează* puntea de legătură dintre vechea heraldică districtuală moldovenească şi heraldica contemporană a raionului laloveni.

Câmpul roşu al scutului mic - culoare specifică heraldicii moldoveneşti -semnifică gloria militară a acestui pământ, dragostea şi jertfele aduse pe altarul Patriei pe parcursul secolelor.

Aurul arcului exprimă vechimea emblemei, bogăţia, prestigiul, virtutea, grandoarea şi inteligenţa.

Coroană raională ce timbrează scutul heraldic arată poziţia ierarhică a raionului laloveni în cadrul diviziunii administrativ-teritoriale a Republicii Moldova.

Drapelul raionului a fost elaborat în baza stemei, prin procedee specifice vexilologiei şi păstrează semnificaţiile acesteia.

**Secretar Nicolae MEREACRE**